༄༅།  ། ཆོས་རྗེ་(《¡¶ལུ》¡+པ་ལུང་བསྟན་)པའི་རྣམ་ཐར་བསྡུས་པ་བཞུགས།  ། ༄༅།  ། ∶¡Ãཨོཾ་སྭསྟི་སིདྡྷཾ། (《¡¶ལུ》¡-ཨོཾ་སྭསྟི་སིདྡྷཾ། )བླ་མ་དང་འཇམ་པའི་དབྱངས་ལ་གུས་པས་ཕྱག་འཚལ་ལོ།  ། གང་གི་རང་བཞིན་ཀུན་ནས་རྣམ་དག་བརྗོད་པའི་ཡུལ་ལས་རབ་འདས་ཀྱང་།  ། སྨོན་ལམ་མཐར་ཕྱིན་གཞན་གྱི་དབང་གིས་རྣམ་པ་སྣ་ཚོགས་ཀུན་སྤྲུལ་ཞིང་།  ། སྲིད་ཞིའི་དབང་ཕྱུག་མགོན་པོ་དེ་ཉིད་གསུམ་པོ་རང་བཞིན་འགྱུར་མེད་སྐུ།  ། བླ་མ་མཆོག་ལ་གུས་པས་བཏུད་ནས་རྣམ་ཐར་ཆ་ཙམ་བདག་གིས་བརྗོད།  ། བདག་ཅག་གི་བླ་མ་དམ་པ་ཆོས་ཀྱི་རྗེ་འདི་ནི་ངེས་པར་རྡོ་རྗེ་འཆང་ཆེན་པོ་ཡིན་མོད།  དེ་ལྟ་ནའང་སོ་སོའི་སྐྱེ་བོར་མཐོང་ཞིང་བརྟགས་སོ།  ། འོན་ཀྱང་ངོ་མཚར་བའི་རྣམ་པར་ཐར་པ་འགའ་ཞིག་མཐོང་སྟེ།  འདི་ལྟར་ཀླུའི་རྒྱལ་པོའི་ཚུལ་དུ་ཡུམ་ལ་རྨི་ལྟས་བསྟན་ནས་ལྷུམས་སུ་ཞུགས་ཤིང་བལྟམས་པའི་ཚེ་ན་རྒྱ་གར་དང་བོད་ཀྱི་ཡི་གེའི་ཕྱི་མོ་རྣམས་འདྲི་ཞིང་ལྟ་བ་དང་།  ཅུང་ཟད་མནོ་ཤེས་པའི་དུས་ནའང་ཤེས་བྱ་ཕལ་ཆེ་བ་ལ་འབད་པ་མེད་པར་ཐུགས་སུ་ཆུད་ཅིང་ཉིད་ཀྱི་སློབ་དཔོན་དུ་གྱུར་པ་དེ་དག་ཀྱང་སྤྲུལ་པ་དང་བྱིན་གྱིས་བརླབས་པ་ཡིན་གྱིས་རང་རྒྱུད་པ་མ་ཡིན་ནོ།  ། འདིའི་མནལ་ལམ་དུ་ཕྱོགས་ཀྱི་གླང་པོ་དང་།  ཆོས་ཀྱི་གྲགས་པ་དང་།  དབྱིག་གཉེན་ལ་སོགས་པ་རྣམས་ལས་རྟོག་གེ་དང་མངོན་པ་ལ་སོགས་པ་དུ་མ་གསན་ནས།  དེ་དང་དེའི་ཆོས་(《¡¶ལུ》¡- ཆོས་)ཕྱོགས་སུ་གཏོགས་པ་རྣམས་དཔྱིས་ཕྱིན་ཅིང་ལྷག་མ་ལུས་པར་ཐུགས་སུ་ཆུད་པར་གྱུར་ཏོ།  ། དེའང་དངོས་སུ་འཇམ་པའི་དབྱངས་དང་།  མི་གཡོ་མགོན་པོ་དང་༑  སྒྲོལ་མ་ལ་སོགས་པ་རྣམས་ཀྱི་ཞལ་གཟིགས་ཤིང་དེ་དག་གིས་དབུགས་ཕྱུང་ནས་ཆོས་ཀྱི་སྒོ་དུ་མ་ཡང་བསྟན་ལ།  དེ་ལ་བརྟེན་ནས་ཏིང་ངེ་འཛིན་དང་ཡོན་ཏན་གྱི་ཆོས་དུ་མ་སྐྱེས་པར་གྱུར་ཏོ།  ། གཞན་ཡང་སྐུ་ཞི་ཀར་གྱུར་པ་ལ་ཉེ་བའི་ཚེ།  རྗེ་བཙུན་རིན་པོ་ཆེ་དང་།  བིརྺ་པ་དང་།  ནག་པོ་པ་གསུམ་གྱིས་ཁྱོད་སྐྱེ་བ་ཐོག་མ་མེད་པ་ནས་སྦྱངས་ཤིང་།  ཁྱད་པར་∶¡Ãདུའང་(《¡¶ལུ》¡-དུའང་)སྐྱེ་བ་ཉི་ཤུ་རྩ་ལྔར་མི་ནས་མིར་གྱུར་ཏེ།  འཇམ་པའི་དབྱངས་ཀྱིས་རྗེས་སུ་བཟུང་ཞིང་།  རིག་པའི་གནས་ལྔ་ལ་སྦྱངས་པ་ཡིན་པས།  འདི་ཉིད་ཀྱི་འོག་ཏུ་ཤར་ཕྱོགས་སུ་འཇིག་རྟེན་གྱི་ཁམས་དུ་མ་བརྒལ་བའི་ཕ་རོལ་དུ་མཁའ་ལ་གནས་པའི་རིག་པ་འཛིན་པར་གྱུར་ནས།  དེ་བཞིན་གཤེགས་པ་དུ་མ་མཉེས་པར་བྱས་ཤིང་སངས་རྒྱས་ཀྱི་ཞིང་ཡོངས་སུ་དག་པ་དང་།  སེམས་ཅན་དུ་མ་ཡོངས་སུ་སྨིན་པར་བྱས་ནས༑  ས་དང་ལམ་རྣམས་ཕལ་ཆེར་བགྲོད་དེ།  སྐྱེ་བ་གསུམ་པ་ལ་འཛམ་བུའི་གླིང་འདི་ཉིད་ཀྱི་ཤར་ཕྱོགས་ཀྱི་ལྷོ་ལ་ཉེ་བའི་རྒྱ་གར་ན།  མུ་མུ་ནི་ཞེས་བྱ་བར་རྒྱལ་པོ་ཉི་མའི་སྟོབས་འཕེལ་བ་ཞེས་བྱ་བའི་སྲས་སུ་གྱུར་ནས།  བདེ་བར་གཤེགས་པའི་བསྟན་པ་རྒྱས་པར་བྱས་ཏེ།  སྐྱེ་བ་བཞི་པ་ལ་མངོན་པར་དགའ་བ་ཞེས་བྱ་བའི་ཞིང་དུ་དྲི་མ་མེད་པའི་དཔལ་ཞེས་བྱ་བར་འཚང་རྒྱ་བར་ལུང་བསྟན་ཞིང་དབུགས་དབྱུང་བ་མཛད་དོ།  ། སྨལ་པོའི་ཚེས་བཅུ་བཞིའི་ཐོ་རངས་ལྷའི་ཚོགས་དུ་མས་རབ་ཏུ་མཆོད་ཅིང་། ∶¡Ãམངོན་པར་(《¡¶ལུ》¡-མངོན་པར་)བསུས་ཏེ་ཞི་བར་གཤེགས་སོ།  ། སྐུ་གདུང་∶¡Ãཕལ་ཆེར་(《¡¶ལུ》¡-ཕལ་ཆེར་)རིང་བསྲེལ་དུ་གྱུར་ཏོ༑ ༑ རྡོ་རྗེ་འཆང་དབང་ཆེན་པོ་ལ།  ། དུང་ལ་སེར་པོར་མཐོང་ལྟ་བུར།  ། སོ་སོའི་སྐྱེ་བོར་བརྟགས་པ་འཁྲུལ།  ། བཟོད་པར་མཛོད་ཅིག་བྱིན་གྱིས་རློབས།  ། བླ་མ་ཆོས་ཀྱི་རྗེ་རིན་པོ་ཆེ་བདེ་བ་ནས་བདེ་བར་གཤེགས་པས་ལུང་བསྟན་པའི་ཆ་ཟུར་ཙམ་བརྗོད་པ། བློ་གྲོས་རྒྱལ་མཚན་རྒྱལ་མཚན་དཔལ་བཟང་པོས་སྦྱར་བའོ༑ ༑  ༑ ༑ (《¡¶ལུ》¡+རྒྱལ་མཚན་རྩེ་མོ་དབང་གི་རྒྱལ་པོ་ལྟར།  ། ལྷག་པར་ལྷ་ཡི་གཙུག་གི་རྒྱན་གྱུར་ཅིང་༑ ༑ བསྒྲུབ་པ་པོ་ལ་དངོས་གྲུབ་མཆོག་སྩོལ་བའི། ། མཉམ་མེད་བླ་མ་མཆོག་གི་བཀྲ་ཤིས་ཤོག། དགེའོ༑  ༑ )